**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO
2018 m. GRUODŽIO 21 d. įsakymo Nr. 4-799 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“
PRIEMONĖS NR. 03.2.1-LVPA-K-801 „NAUJOS GALIMYBĖS LT“ PROJEKTŲ FINANSAVIMO SĄLYGŲ APRAŠO NR. 4 PATVIRTINIMO“ PAKEITIMO**

2021 m. liepos 16 d. Nr. 4-785

Vilnius

Įgyvendindama Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremalios situacijos paskelbimo“ ir atsižvelgdama į Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 520 ir 521 papunkčius:

1. P a k e i č i u Lietuvos Respublikos ekonomikos ir inovacijų ministro 2018 m. gruodžio 21 d. įsakymą Nr. 4-799 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės
Nr. 03.2.1-LVPA-K-801 „Naujos galimybės LT“ projektų finansavimo sąlygų aprašo Nr. 4 patvirtinimo“ ir preambulę išdėstau taip:

„Vadovaudamasis Atsakomybės ir funkcijų paskirstymo tarp institucijų, įgyvendinant
2014–2020 metų Europos Sąjungos fondų investicijų veiksmų programą ir rengiantis įgyvendinti
2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.2.7 papunkčiu,“.

2. P a k e i č i u nurodytu įsakymu patvirtintą 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-801 „Naujos galimybės LT“ projektų finansavimo sąlygų aprašą Nr. 4:

2.1. Pakeičiu tvirtinimo žymą ir ją išdėstau taip:

 „PATVIRTINTA

 Lietuvos Respublikos  ekonomikos ir inovacijų ministro

1. m. gruodžio 21 d. įsakymu Nr. 4-799“.

 2.2. Pakeičiu 3 punktą ir jį išdėstau taip:

 „3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo.“

2.3. Pakeičiu 4.7 papunktį ir jį išdėstau taip:

„4.7. **Produkcijos pristatymas užsienyje vykstančiose tarptautinėse parodose** – MVĮ produkcijos parodymas ir (ar) pristatymas užsienyje vykstančiose tarptautinėse parodose šių įmonių išsinuomotuose atskiruose plotuose, stenduose ir (arba) virtualioje erdvėje.“

2.4. Papildau 4.71 papunkčiu:

„4.71. **Projekto vykdytojo atstovas** – fizinis arba juridinis asmuo, pagal atstovavimo paslaugų sutartį atstovaujantis projekto vykdytojui užsienyje vykstančioje tarptautinėje parodoje, pristatant projekto vykdytojo produkciją.“

2.5. Pakeičiu 4.8 papunktį ir jį išdėstau taip:

„4.8. **Tarptautinė paroda** – tam tikrą laiką trunkantis ir periodiškai pasikartojantis viešasis renginys, kuriame dalyvaujančios užsienio įmonės sudaro ne mažiau kaip 10 procentų visų šio renginio dalyvių ir kurio metu paslaugų teikėjai arba prekių gamintojai specialiose patalpose ir (arba) virtualioje erdvėje pristato savo teikiamas paslaugas ir (ar) gaminamus produktus, rengia pristatymus ir (ar) muges.“

2.6. Pakeičiu 38 punktą ir jį išdėstau taip:

„38. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 1 lentelėje.

1 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| **Išlaidų katego-rijos****Nr.** | **Išlaidų kategorijos pavadinimas** | **Reikalavimai ir paaiškinimai** |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Netinkama finansuoti. |
| 5. | Projekto vykdymas | Tinkamomis finansuoti išlaidomis yra laikomos:5.1. MVĮ produkcijos parodymo ir (ar) pristatymo MVĮ išsinuomotame atskirame plote ir stende užsienyje vykstančioje tarptautinėje parodoje išlaidos: 5.1.1. stendo nuomos, sukūrimo, eksploatavimo ir pervežimo išlaidos įmonei dalyvaujant bet kurioje konkrečioje tarptautinėje parodoje, tarptautinės parodos ploto nuomos, dalyvio registracijos mokesčio, kelionės ir pragyvenimo valstybėje, kurioje vyksta tarptautinė paroda, išlaidos;5.1.2. projekto vykdytojo vykdančiojo personalo darbo užmokesčio (organizuojant dalyvavimą parodoje) išlaidos;5.2. MVĮ produkcijos parodymo ir (ar) pristatymo virtualioje erdvėje užsienyje vykstančioje tarptautinėje parodoje (e. parodoje) išlaidos:**5.2.1. produkcijos parodymo ir (arba) pristatymo virtualioje erdvėje užsienyje vykstančioje tarptautinėje parodoje (e. parodoje) išlaidos;**5.2.2. projekto vykdytojo vykdančiojo personalo darbo užmokesčio (organizuojant dalyvavimą virtualioje erdvėje užsienyje vykstančioje **tarptautinėje parodoje (e. parodoje)** išlaidos; 5.3. MVĮ produkcijos parodymo ir (ar) pristatymo MVĮ išsinuomotame atskirame plote ir stende užsienyje vykstančioje tarptautinėje parodoje, kai įmonę pristato projekto vykdytojo atstovas, išlaidos: 5.3.1. stendo nuomos, sukūrimo, eksploatavimo ir pervežimo išlaidos įmonei dalyvaujant bet kurioje konkrečioje tarptautinėje parodoje, tarptautinės parodos ploto nuomos, dalyvio registracijos mokesčio išlaidos;5.3.2. projekto vykdytojo atstovo išlaidos. |
| 6. | Informavimas apie projektą | Netinkama finansuoti. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netinkama finansuoti.“ |

2.7. Pakeičiu 41 punktą ir jį išdėstau taip:

„41. Įgyvendinant projekto veiklas patirtos dalyvavimo tarptautinėse parodose išlaidos apmokamos taikant fiksuotuosius įkainius:

41.1. tinkamos finansuoti išlaidos,nurodytos Aprašo 1 lentelės 5.1 papunktyje, apmokamos taikant dalyvavimo tarptautinėse parodose fiksuotuosius įkainius (toliau – fiksuotieji įkainiai). Fiksuotieji įkainiai nustatyti vadovaujantis Dalyvavimo tarptautinėse parodose fiksuotojo įkainio nustatymo tyrimo ataskaita, kuri skelbiama ES struktūrinių fondų svetainėje https://www.esinvesticijos.lt/lt//dokumentai//dalyvavimo-tarptautinese-parodose-fiksuotasis-ikainis. Metodiniai nurodymai dėl fiksuotųjų įkainių taikymo pateikiami Aprašo 4 priede;

41.2. tinkamos finansuoti išlaidos, nurodytos Aprašo 1 lentelės 5.2.2 papunktyje, apmokamos taikant privačių juridinių asmenų projektų vykdančiojo personalo bei dalyvių darbo užmokesčio fiksuotuosius įkainius, kurie nustatomi vadovaujantis Privačių juridinių asmenų projektų vykdančiojo personalo bei dalyvių darbo užmokesčio fiksuotųjų įkainių nustatymo tyrimo ataskaita, skelbiama ES struktūrinių fondų svetainėje [https://www.esinvesticijos.lt/lt//dokumentai//privaciu-juridiniu-asmenu-projektu-vykdanciojo-personalo-bei-dalyviu-darbo-uzmokescio-fiksuotieji-ikainiai-deleguotojo-akto-xi-priedas](https://www.esinvesticijos.lt/lt/dokumentai/privaciu-juridiniu-asmenu-projektu-vykdanciojo-personalo-bei-dalyviu-darbo-uzmokescio-fiksuotieji-ikainiai-deleguotojo-akto-xi-priedas);

41.3. tinkamos finansuoti išlaidos, nurodytos Aprašo 1 lentelės 5.3.1 papunktyje, apmokamos taikant grupinio dalyvavimo tarptautinėse parodose ir mugėse fiksuotuosius įkainius, nustatytus vadovaujantis Grupinio dalyvavimo tarptautinėse parodose ir mugėse fiksuotojo įkainio nustatymo tyrimo ataskaita Nr. FĮ-008, paskelbta ES struktūrinių fondų svetainėje <https://www.esinvesticijos.lt/lt//dokumentai//dalyvavimo-tarptautinese-parodose-fiksuotojo-ikainio-nustatymo-vp2-2-1-um-04-k-priemoneje-naujos-galimybes-tyrimo-ataskaita>;

41.4. tinkamos finansuoti išlaidos, nurodytos Aprašo 1 lentelės 5.2.1 ir 5.3.2 papunkčiuose, apmokamos taikant įgyvendinančiosios institucijos nustatytus naujus individualius supaprastintai apmokamų išlaidų dydžius remiantis projekto vykdytojo pateiktais projekto biudžetą pagrindžiančiais dokumentais.“

2.8. Papildau 411 punktu:

„411. Išlaidos, nurodytos Aprašo 1 lentelės 5.2 ir 5.3 papunkčiuose, yra tinkamos finansuoti, jei jos patirtos ne anksčiau kaip nuo valstybės lygio ekstremaliosios situacijos paskelbimo Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremalios situacijos paskelbimo“ datos (2020 m. vasario 26 d.) ir neviršija valstybės, kurioje vyksta tarptautinė paroda, nustatyto fiksuotojo įkainio dydžio.“

Finansų ministrė, pavaduojanti

ekonomikos ir inovacijų ministrą                                                                          Gintarė Skaistė

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo

skyriaus vyriausioji specialistė

Živilė Bilotienė